NUNCI

Extracte de l'acord de la Junta de Govern Local de l'Ajuntament de Deltebre de 3 de juny de 2020, pel qual s'aprova la convocatòria de subvencions en règim de concurrència competitiva següents:
BDNS (Identif.):
De conformitat amb el que preveuen els articles 17.3.b i 20.8.a de la Llei 38/2003, de  17 de novembre,  general de subvencions, es publica l'extracte de la convocatòria per a la concessió d’incentius per al Teixit Empresarial del municipi de Deltebre amb motiu de la situació generada pel Covid-19 per a l’exercici 2020, el text complert de la qual es pot consultar a la Base de Dades Nacional de Subvencions http://www.pap.minhap.gob.es/bdnstrans/index

1.- Objecte i finalitat
Objecte: regular la concessió de les subvencions que atorga l’Ajuntament de Deltebre  per al teixit empresarial del municipi de Deltebre amb motiu de la situació generada pel COVID-19 per a l’exercici 2020 així com el sector primari que s’hagi vist afectat pel temporal Glòria i pel COVID-19.
Finalitat: donar suport al conjunt del teixit empresarial de Deltebre amb motiu de la situació generada pel COVID-19 així com el sector primari que s’hagi vist afectat pel temporal Glòria i pel COVID-19.
2.- Activitats subvencionables i beneficiaris.
2.1 Són objecte de subvenció:
· Haver estat declarada l’activitat comercial o de serveis, no essencials, i, per tant, haver-se vist afectada pel tancament, degut a les mesures de confinament decretades en l’article 10 del Reial Decret 463/2020, de 14 de març
· En cas d’haver pogut continuar l’activitat un cop el Reial Decret 463/2020, de 14 de març hagi entrat en vigor, mitjançant el qual es declara l’estat d’alarma, es compleixin qualsevol dels supòsits del Resultat Econòmic que es detallen en l’apartat 2.2.b) de les presents bases	
· Activitats del sector primari en estat de fragilitat com a conseqüència del temporal Glòria i de l’estat d’alarma arran del COVID-19
2.2 Beneficiaris
Són beneficiàries les persones físiques o jurídiques, empadronades o amb seu social al municipi de Deltebre, que reuneixin els requisits previstos en les presents bases reguladores, sempre que aquestes no estiguin sotmeses a cap de les prohibicions a les quals fa referència l’article 13 de la LGS. 
3.- Requisits
Per tal de ser beneficiari dels incentius previstos en les presents bases caldrà justificar un o més dels requisits que es relacionen a continuació, i que resulten acumulatius:
a) Acreditar, mitjançant certificats corresponents, estar al corrent de les obligacions tributàries amb l’Estat, amb la Generalitat de Catalunya, així com de les obligacions amb la Seguretat Social i amb l’Ajuntament de Deltebre.
b) Acreditar, mitjançant la documentació corresponent, que es compleix un dels supòsits que preveuen en l’apartat 2 de les presents bases.
c) Haver vist reduït el seu resultat econòmic en un mínim del 10% durant els mesos compresos entre gener i maig del 2020, en comparació amb el mateix període del 2019 per a la primera convocatòria, i durant els mesos de gener a octubre del 2020, en comparació amb el mateix període del 2019 per a la segona convocatòria. En el cas que l’activitat econòmica sigui inferior a 1 any, es realitzarà la mitjana dels esmenats mesos en comparació a la mitjana mensual
4.-Règim de concessió
El procediment ordinari de concessió d’aquestes subvencions es tramitarà per ordre cronològic de recepció de les sol·licituds i fins esgotar la partida pressupostària habilitada en la convocatòria corresponent. 
5.- Forma i termini de presentació de sol·licitud
L’incentiu es concedirà a instància de la part, i el període per presentar les sol·licituds serà fins 1 mes a comptar de l’endemà de l’aprovació d’aquesta convocatòria, respectant l’ordre cronològic de la recepció de les mateixes.
6.- Criteris de concessió
Pel que fa a les sol·licituds en les que els beneficiaris pels Incentius al Teixit Empresarial del municipi de Deltebre amb motiu de la situació generada pel COVID-19 i pel temporal Glòria, la resolució es realitzarà en funció del Resultat Econòmic resultant de l’aplicació de la fórmula que hi consta en l’apartat 2.2.b) de les presents bases, multiplicant-hi el criteri multiplicador corresponent, si escau.
[bookmark: _GoBack]7.- Crèdit pressupostari i quantia total màxima 
Quantia total màxima de les subvencions convocades: 180.000,00.-€. Aquest import màxim podrà ser ampliat d’acord amb les sol·licituds rebudes i les disponibilitats pressupostàries. 
Crèdit pressupostari al qual s’imputen les subvencions: Aplicació Pressupostària 480.00-23106 Incentius econòmics a l’Acció Comercial i Turística COVID, supeditada a l’aprovació de les corresponents dotacions pressupostàries per mig de l’aprovació definitiva de l'expedient de modificació de crèdits núm. 4  aprovat pel ple municipal de data 27 de maig de 2020. En cas contrari, quedaran automàticament sense aplicació.
.

